Talisz -zacskó
description: Bársony. Vörös, kopott, fakult, aranyszállal hímzett Dávid-csillag. Benne 5656 évszám. A zacskó másik oldalán arannyal és kékkel hímzett KK monogramm.
date: 1896

Talisz
description: Ripsz, kék sávos, sárga fonallal hímzett átárával. Felirata: ברוך אתה יי אלהינו מלך העולם אשר קדשנו במצותיו להחליף בציצית Áldott vagy Te Ö-való Istenünk a Világ Királya k megszentelt minket parancsolataival és megparancsolta, hogy öltsünk magunkra a ciceszt.

Talisz
description: Selyem, kék csíkokkal, sárga átárával

Falikép
description: Petit point. Mózes a két kőtáblával. Rendkívül primitív rajz, zavaros kolorit. Keretben.

Gyapjú-gobelin falikép
description: Zsánerkép. Ősz szakállú pajeszos férfi, fején strámli. Barna ruhában, vállain talisz. Jobb kezében poharat emel, benne vörösbor. Előtte az asztalon égő gyertya. Több árnyalatú olívazöld háttér. Paszpartuban és keretben.

Talisz-zacskó
description: Bordó bársony, sárga fonállal hímezve. Lapos hímzés, 1 oldal: Dávid -csillaggal, kis virágokkal és stilizált levelekkel díszítve. Középen 5658=1898 2.oldal: Monogramm,sárga hímzéssel, virágkoszorúval.
date: 1898

Tfilin-zacskó
description: Kék bársony alapon hímzés. Félkörben ornamentika, felette Dávid-csillag, fölötte felirat. Gombbal záródik Felirata: מזכרות ירושלימ = Jeruzsálemi emlék

Szédertál-takaró
description: Zöld posztó, szélén aranyozott fressel. Középenhímzett serleg forma, felette sárga korona. Félkörben tarka virágkoszorú. Felirata: Sel peszah. Bélelt, belül 3 rekesz a 3 pászkának. Ezek felirata: Kohén, Lévi, Jiszrael. Várhegyi Sándor ajándéka (Cegléd, Sajtó u. 22.) Felirata: אכילת מצה של פסח Macesz evése peszahra כהן =kohén לוי=lévi ישראל=Jiszrael
date: XX. sz.

Tóraszekrény -takaró
description: Bordó bársony, applikált drapp alapon ezüst alátöltött lapos öltésekkel kivitelezett hímzés. Trapéz alakú, külső sávjában margarétás inda. Trapéz alakú középső részben stilizált virágból kinövő szegfűs rózsás inda, közepén tört ívű, erkély , felette vázban kék és piros stilizált virág, középen ezüst lemezből applikált rózsa. Felette kettős kőtábla két oszlopos virággal koszorúzva. Alul az egykori felirat.
date: 18. sz. vége

Bima takaró
description: Rozsdavörös bársony, rátett hímzéssel. Szélén keskeny paszományból készített keret, sarkaiban egy nagy és néhány kisebb virágmotívum drapp bársonyból, paszomány szélekkel rátéve.
source: Hévíz